Anaphe
Region: Aegean Islands, incl. Crete (IG XI-[XIII]) — Doric Sporades (IG XII,3) 

εδοξε τα βουλα τα αναφαιων και τω δαμω [γ]νωμαν αγορευσαντος πινδαρου του τελεσιγενους θεσει δε ευβουλου επιψηφιζομενου αρχωνιδα του κρατησιππου επει των μεγιστων θεων σεραπιος και ισιος και των αλλων των παρ αυτοις ο ιερευς ιασων ιασωνος ταν ποθεδρειαν και ταν επιμελειαν αξιως [α]ει των θεων κατα παντα καιρον φαινεται ποιουμενος και τας θυσιας και τα ιερα τοις δεουσι χρονοις επιτελων [ω]ς δοξαν ημεν πασιν αμιν χαιρεν ταις υπηρεσιαις αυτου τος θεος και αδεως υπ αυτου [γ]εραιρεσθαι δεδοχθω επαινησθαι μεν τον ιασωνα πανδαμει επικεκυρωσθαι δε αυτω και τα προαγοντα ψαφισματα παντα συνκεχωρησθαι δε αυτω και εικονα γραπταν αναθεμεν αυτου εν τω των θεων ναω επιγραφαν εχουσαν α βουλα και ο δαμος ιασωνα τον ευσεβεστατον ιερεα τα αναθεσει τας εικονος ετιμασεν ετι συνκεχωρησ[θ]ω αυτω και του ψαφισματος τουτου αντιγραφον υποταξαι τ[α] εικονι εν τω ναω.